Jaakko

Jaakko on yleinen suomalainen miehen etunimi. Se on nimen Jaakob yleisin muoto Suomessa. Se on muodostunut länsisuomalaisesta nimimuodosta Jaako. Englannin ja Skotlannin James-kuninkaiden nimet käännetään Suomessa Jaakoksi.

Jaakko on ollut Suomen almanakassa 25. heinäkuuta vuodesta 1890 ja on Suomen tavallisimpia miesten etunimiä. Vanhastaan Jaakko on ollut suosittu nimi varsinkin Pohjanmaalla, mutta viimeistään 1900-luvun alussa se oli jo hyvin yleinen koko Suomessa. Vuonna 1945 Jaakko oli Suomen oppikoulupoikien kuudenneksi yleisin nimi. Sittemmin nimen suosio vähäksi aikaa laski mutta uusi suosio oli selvä 1980-luvulla. Jaakko on ollut suosittu etunimi 2000-luvullakin. Se on yleinen sekä ensimmäisenä että toisena etunimenä. Nyt nimen suosio näyttää olevan hienoisessa laskussa, joskin vielä 2010-luvulla Jaakkoja nimettiin Suomessa 2 579. Jaakon lempinimi on usein Jake tai Jaska. Jaskaa on annettu viime vuosikymmeninä melko paljon myös viralliseksi etunimeksi.

Jaakon nimipäivä on 25. heinäkuuta, Jaakob vanhemman eli Jaakob Sebedeuksenpojan muistopäivänä. Kansanperinteen mukaan Jaakko heittää silloin kylmän kiven veteen. Sanonta merkitsee, että järvivesien on ajateltu alkavan kylmetä tuosta päivästä lähtien. Nykyään tämä saattaa tuntua oudolta, sillä 25. heinäkuuta on Suomessakin kuuminta kesää, mutta on otettava huomioon, että se on peräisin pienen jääkauden ajalta ja ennen kaikkea se, että tuolloin Suomessa käytettiin juliaanista kalenteria, jossa vuodenpäivät osuvat myöhempään vuodenaikaan kuin gregoriaanisessa kalenterissa.

Jaakko Haavion juhlavuonna 2004 järjestettiin  Turun kristillisellä opistolla Jaakkouden seminaari, jossa Jaakko-nimiset puhujat (mm. Jaakko Elenius, Jaakko Heinimäki  ja Jaakko Löytty) pohtivat etunimensä merkitystä. Mukana oli myös Torsti Lehtinen, joka on syntynyt Jaakon päivänä. Seminaari sai jatkoa vuonna 2005 Kaisa-seminaarista.

1800-luvun lopulta vuoden 2019 loppuun mennessä nimi Jaakko on Suomessa annettu 63 531 miehelle ja alle 20 naiselle.

Sukunimenä Jaakkola on 4 909:llä, Jaakola 1 450:llä, Jaako 378:lla, Jaakkonen 324:llä, Jaakonsaari 276:lla, Jaakonaho 195:llä ja Jaakonen yhdeksällä Suomen kansalaisella.

Tunnettuja Jaakkoja

Jaakko-nimisiä hallitsijoita 
Jaakko I, Skotlannin kuningas 1406–1437
Jaakko II, Skotlannin kuningas 1437–1460
Jaakko III, Skotlannin kuningas 1460–1488
Jaakko IV, Skotlannin kuningas 1488–1513
Jaakko V, Skotlannin kuningas 1513–1542
Jaakko I (Skotlannissa Jaakko VI), Skotlannin kuningas 1567–1625, Englannin kuningas 1603–1625 
Jaakko II (Skotlannissa Jaakko VII), Englannin ja Skotlannin kuningas 1685–1688
Jaakko I, Aragonian kuningas 1213–1276
Jaakko II, Aragonian kuningas 1291–1327
Jaakko I, Monacon ruhtinas 1731–1733.

Muita Jaakkoja 
Jaakko Aalto, pesäpalloilija ja poliisikonstaapeli
Jaakko Aaltonen, aitajuoksija
Jaakko Aatolainen, kenraali
Jaakko Aninko, lentopalloilija
Jaakko Akseli Antila, amerikansuomalainen faktori ja runoilija
Jaakko Olavi Antila, pappi ja kirkkohistorian tutkija
Jaakko Aspara, liiketaloustieteilijä, diplomi-insinööri ja professori
Jaakko Astola, signaalinkäsittelyn professori ja akatemiaprofessori
Jaakko Björkbacka, kivääriampuja
Jaakko Borg, muusikko, säveltäjä ja levytuottaja
Jaakko De la Gardie (oik. Jakob De la Gardie), ruotsalainen kreivi ja sotapäällikkö, tunnetaan myös nimellä ”Laiska-Jaakko”
Jaakko Elenius, päätoimittaja, teologi
Jaakko Enäjärvi, oikeusneuvos, oikeuskansleri 1965–1970
Jaakko Eriksson, kornetti, uskonnollisen liikkeen johtaja
Jaakko Fellman, pappi, saamelaisen kansanperinteen kerääjä
Jaakko Finno (Jacobus Finno, Jaakko Suomalainen), uskonpuhdistaja, Turun katedraalikoulun rehtori, ensimmäisen suomalaisen virsikirjan laatija
Jaakko Forsman, oikeustieteen professori, valtiopäivämies ja valtioneuvos
Jaakko Frigård-Rautanen, ”Friikooli”, pelimanni ja seppä
Jaakko Friman, pikaluistelija ja olympiamitalisti
Jaakko Frösén, kreikkalaisen filologian professori ja antiikin tutkija
Jaakko Furman, steppaaja
Jaakko Gummerus, piispa
Jaakko Haapanen, näyttelijä
Jaakko Haavio, pappi, kirjailija
Jaakko Hallama, diplomaatti
Jaakko Heikinheimo, suomalainen kirkkoherra ja runoilija
Jaakko Heikkilä, valokuvaaja ja valokuvauksen kouluttaja
Jaakko Heinimäki, kirjailija, pastori
Jaakko Helander, kasvatustieteilijä, sosiaalipsykologi, psykoterapeutti ja tutkijayliopettaja
Jaakko Hillo, lentäjä, jatkosodan aikana hävittäjälentäjä
Jaakko Hintikka, filosofi
Jaakko Hintikka, salibandyn pelaaja
Jaakko-Ville Hintikka, kitaristi
Jaakko Hirvelä, poliisi, maanviljelijä ja valtiopäivämies
Jaakko Hissa, Lapualla vaikuttanut liikemies, kirjankustantaja ja tehtailija
Jaakko Holkeri, urheiluvaikuttaja, Suomen Hiihtoliiton ent. puheenjohtaja
Jaakko Holsti, MTK:n Uudenmaan toiminnanjohtaja
Jaakko Honkanen, jääkiekkoilija
Jaakko Honkanen, koripalloilija
Jaakko Hulkkonen, säveltäjä
Jaakko Husa, oikeustieteen professori
Jaakko Huttunen, elokuvakäsikirjoittaja
Jaakko Hyötyniemi, rovasti, opettaja ja tietokirjailija
Jaakko Häkli, liikemies ja valtiopäiväedustaja
Jaakko Hämeen-Anttila, arabian kielen ja islamin tutkimuksen professori
Jaakko Hänninen, maantiepyöräilijä
Jaakko Högman, Paavo Ruotsalaisen henkisen herätyksen alullepanija
Jaakko Ihamuotila, liikemies, toimitusjohtaja
Jaakko Ikola, eteläpohjalainen murrepakinoitsija nimimerkillä ”Vaasan Jaakkoo”
Jaakko Ilkka, nuijamiesten päällikkö nuijasodassa
Jaakko Iloniemi, diplomaatti, poliitikko
Jaakko Ilveskoski, Tampereen kaupunginarkkitehti 1953–1972
Jaakko Ilvessalo, valtiotieteen tohtori ja kaupallinen neuvos
Jaakko Itälä, poliitikko (LKP)
Jaakko Jahnukainen, muusikko, Levyraadin juontaja
Jaakko Jalas, kasvitieteen professori
Jaakko Jernberg, ent. Rautio, kauppias, laivanvarustaja, sahanomistaja ja kauppaneuvos
Jaakko Jokelin, näyttelijä ja teatteriohjaaja
Jaakko Jonkka, oikeuskansleri 2007–2017
Jaakko Juteini, kirjailija ja valistusmies
Jaakko Jäväjä, rakennusmestari ja kirkonrakentaja
Jaakko Kailajärvi, painonnostaja
Jaakko Kalela, suurlähettiläs
Jaakko Kalkas, juristi ja kaupunginjohtaja
Jaakko Kallio, näyttelijä
Jaakko Kangasjärvi, kasvibiologian professori
Jaakko Kangosjärvi, toimittaja, valokuvaaja ja rockmuusikko
Jaakko Kankaanpää, suomentaja
Jaakko K. Kari, Veronmaksajain Keskusliiton toimitusjohtaja 1983–1993
Jaakko Kaukanen, kenraaliluutnantti
Jaakko Kaurinkoski, diplomaatti ja journalisti
Jaakko Kemppainen, kansanedustaja (Kokoomus), varatuomari ja säästöpankinjohtaja
Jaakko Kemppainen, työväenliikkeen vaikuttaja ja työläisaktivisti
Jaakko Kemppainen, pelisuunnittelija
Jaakko Keto, poliitikko (SKDL)
Jaakko Kettunen, sotilaskapellimestari ja säveltäjä
Jaakko Kiander, taloustieteilijä
Jaakko Kiiskilä, kunnanjohtaja
Jaakko Kinnunen, jääkärivänrikki
Jaakko Kivi, kommunistipoliitikko ja ammattiyhdistysjohtaja
Jaakko Kivi, maalaisliittolainen poliitikko ja päätoimittaja
Jaakko Kivirinta, eteläpohjalainen murrekirjailija
Jaakko Kokkila, jääkärikapteeni
Jaakko Kolmonen, keittiömestari, televisiotoimittaja
Jaakko Kolppanen, Mannerheim-ristin ritari
Jaakko Korhonen, näyttelijä ja ohjaaja
Jaakko Kortekangas, oopperalaulaja
Jaakko Kujala, kansanedustaja (SDP)
Jaakko Kuusisto, viulisti, säveltäjä ja kapellimestari
Jaakko Kyläsalo, toimittaja ja muusikko
Jaakko Kytömaa, näyttelijä
Jaakko Laajava, suurlähettiläs
Jaakko Laakso, poliitikko
Jaakko Laakso, keskimatkojen juoksija
Jaakko Laaksovirta, arkkitehti
Jaakko Laapotti, arkkitehti
Jaakko Fredrik Lagervall, varhainen suomalainen näytelmäkirjailija
Jaakko Laitinen, lääkäri ja kirjailija
Jaakko Laitinen, jalkapalloilija
Jaakko Laitinen, laulaja ja lauluntekijä, Jaakko Laitinen & Väärä Raha -yhtyeen jäsen
Jaakko Lassila, elinkeinoelämän vaikuttaja
Jaakko Laurila, päätoimittaja ja eduskunnan painatustöiden kanslian päällikkö
Jaakko Laurila, kansakoulujen tarkastaja ja oppikirjojen tekijä
Jaakko Leino, suomen kielen professori
Jaakko Lempinen, jalkapalloilija ja jalkapallovaikuttaja
Jaakko Lepola, jalkapalloilija
Jaakko Leppo, Valtion tiedoituslaitoksen päällikkö jatkosodan aikana
Jaakko Linjama, säveltäjä
Jaakko Loukko, poliitikko (Maalaisliitto)
Jaakko Loukkola, näyttelijä, muusikko ja teatteriohjaaja
Jaakko Lovén, Jyväskylän kaupunginjohtaja sekä Keuruun ja Jyväskylän maalaiskunnan kunnanjohtaja, kaupunkineuvos ja pesäpalloilija
Jaakko Lukkarinen, rumpali ja sovittaja
Jaakko Lyytinen, toimittaja
Jaakko Lyytinen, suurlähettiläs
Jaakko Länkelä, toimittaja, oppikirjojen tekijä, liikemies
Jaakko Löytty, gospelmuusikko
Jaakko Malkamäki, jääkärimajuri
Jaakko Manninen (DJ Control), laulaja ja kitaristi
Jaakko Manssila, kori-, käsi- ja jalkapalloilija sekä jääkiekkoilija
Jaakko Mattila, taidemaalari ja graafikko
Jaakko Merenoja, valtiopäivämies, messinkivaluri
Jaakko Meriö, punakaartilainen
Jaakko Mikkola, Kymenlaakson maakuntajohtaja
Jaakko Mikkonen, jääkäri
Jaakko Mukula, maatalouden tutkija
Jaakko Myllylä, liikemies, maanviljelijä ja valtiopäivämies
Jaakko Myllylä, nyrkkeilijä
Jaakko Mäki, poliitikko (SDP, myöhemmin SKP)
Jaakko Mäkinen, kitaristi (mm. Poets of the Fall)
Jaakko Mäkynen, tangolaulaja, vuoden 1991 tangokuningas
Jaakko Mäntyjärvi, kielenkääntäjä, säveltäjä
Jaakko Määttänen, kilpakävelijä
Jaakko Nahkuri, Raahen kaupunginjohtaja 1979–2007
Jaakko Niemi, uudisraivaaja
Jaakko Niemi, jääkiekkoilija
Jaakko Niemi, ampumahiihtäjä
Jaakko Nikkinen, kirjailija
Jaakko Nousiainen, valtio-opin professori, Turun yliopiston kansleri 1994–1997
Jaakko Noso, suomalainen soitinrakentaja
Jaakko Numminen, opetusministeriön kansliapäällikkö 1973–1994, opetusministeri 1970
Jaakko Nurminen, Kangasalan kunnanjohtaja 1960–1991
Jaakko Närvä, uskontotieteilijä
Jaakko Ojaniemi, kymmenottelija
Jaakko Okker, toimittaja ja pakinoitsija
Jaakko Oksanen, kenraalimajuri
Jaakko Paasivirta, kemisti
Jaakko Paavolainen, poliittisen historian tutkija
Jaakko Pahkamaa, maanviljelijä, uskonnollinen vaikuttaja ja valtiopäivämies
Jaakko Pajula, Kansaneläkelaitoksen pääjohtaja
Jaakko Pakkasvirta, ohjaaja ja näyttelijä
Jaakko Palsola, jääkiekkoilija
Jaakko Parkkali, vloggaaja/youtubettaja
Jaakko Pehkonen, taloustieteilijä, Jyväskylän yliopiston vararehtori 2010–2012
Jaakko Pellinen, jääkiekkoilija
Jaakko Pesonen, kasvatustieteilijä ja erityispedagogiikan professori
Jaakko Piesanen, kestävyysjuoksija
Jaakko Pietiläinen, tehtailija ja Suolahden Konepajan perustaja
Jaakko Piirainen, kansanedustaja (SDP)
Jaakko Pulli, säveltäjä ja sanoittaja
Jaakko Pyhälä, elokuvaohjaaja ja käsikirjoittaja
Jaakko Pöyry, insinööri ja liikemies
Jaakko Rahja, Kansanvaltuuskunnan konepajaosaston ylivalvoja
Jaakko Rantanen, ammattiyhdistysjohtaja
Jaakko Rauramo, diplomi-insinööri, vuorineuvos
Jaakko Rintanen, pistooliampuja
Jaakko Rossi, kitaristi, laulaja ja lauluntekijä
Jaakko Rugojev, vienankarjalainen runoilija ja kirjailija
Jaakko Ruha, lumilautailija
Jaakko Ryhänen, oopperalaulaja
Jaakko Rytsölä, miljonääri
Jaakko Rytöniemi, Mannerheim-ristin ritari
Jaakko Räikkönen, inkeriläinen kansanrunoilija.
Jaakko Saariaho, poliitikko (nuorsuomalainen)
Jaakko Saariluoma, juontaja
Jaakko Sahimaa, kirjailija
Jaakko Sahimaa, psykologi ja tietokirjailija
Jaakko Salo, säveltäjä
Jaakko Salonoja, kuuluttaja ja juontaja
Jaakko Salovaara, muusikko ja musiikkituottaja
Jaakko Seikkula, kliininen psykologi ja psykoterapian professori
Jaakko Selin, toimittaja
Jaakko Seppälä, elokuvatutkija
Jaakko Seppälä, graafikko, sarjakuvapiirtäjä ja -käsikirjoittaja
Jaakko Seppälä, vammaisjalkapalloilija
Jaakko Olavi Seppänen, taidemaalari ja taidegraafikko
Jaakko Sievänen, taidemaalari
Jaakko Smolander, vara-amiraali, Rajavartiolaitoksen ent. päällikkö
Jaakko Sohlo, jääkärimajuri
Jaakko Sopala, kaupunginjohtaja
Jaakko Stenhäll, diplomi-insinööri ja kunnallispoliitikko (Vihreä liitto)
Jakob Stenius vanhempi eli ”Korpi-Jaakko”, pappi ja korpien raivaaja
Jakob Stenius nuorempi eli ”Koski-Jaakko”, pappi ja järvien laskija
Jaakko Stenros, roolipelien tutkija
Jaakko Summanen, sotakirjailija
Jaakko Suolahti, historioitsija, antiikin tutkija
Jaakko Suomalainen, oppikoulun opettaja ja pankinjohtaja
Jaakko Surakka, kirjailija
Jaakko Syrjä, kirjailija ja kustannustoimittaja
Jaakko Säkö, puutarhatutkija
Jaakko Talaskivi, näyttelijä ja lyhytelokuvien ohjaaja
Jaakko Tallus, urheilija, yhdistetyn hiihtäjä
Jaakko Teitti, Kustaa Vaasan sihteeri, Turun kaupunginsihteeri
Jaakko Teppo, taiteilija
Jaakko Tikanoja, runoilija
Jaakko Tuomilehto, kansanterveystieteen professori ja akatemiaprofessori
Jaakko Tuominen, aita- ja pikajuoksija
Jaakko Tuominen, tähtitieteilijä
Jaakko Tuuri, säveltäjä ja urkuri
Jaakko Tähtinen, arkkitehti
Jaakko Uhlbäck, jääkiekkoilija
Jaakko Uotila, oikeustieteen professori, Tampereen yliopiston rehtori 1969–1974
Jaakko Uotila, proviisori, Alkon toimitusjohtaja 2001–2013
Jaakko Uski, punakaartilainen
Jaakko Valtanen, Puolustusvoimain komentaja 1983–1990
Jaakko Voipio, julkisoikeuden professori
Jaakko Ilkka Virtanen, dokumenttielokuvien tekijä
Jaakko Vuorela, taistelulentäjä
Jaakko Wallenberg, böhmeläisen uskonsuuntauksen perustaja
Jaakko Wallenius, tietokirjailija ja toimittaja
Jaakko Yli-Juonikas, kääntäjä, kirjailija ja kriitikko.

Kuvitteellisia Jaakkoja 

 Jaakko, yksi hahmoista animaatiossa Barbapapa
 Jaakko, päähenkilö Denis Diderot’n teoksessa Jaakko Fatalisti ja hänen isäntänsä
 Jaakko, päähenkilö sadussa Jaakko ja pavunvarsi
 Jaakko, Paavo Rintalan romaanissa Pojat (1958); elokuvasovituksessa Vesa-Matti Loirin läpimurtoroolihahmo
 Jaakko Ahma, roolihenkilö televisiosarjassa Team Ahma
Jaakko Järvenheimo, televisiosarjassa Metsolat
 Jaakko ”Jaska” Jokunen, sarjakuvahahmo sarjassa Tenavat
 Jaakko Parantainen, hahmo huumori-tv-sarjassa Kummeli
 Jaakko "Jaska" Juustola, hahmo animaatiosarjassa Tikun ja Takun pelastuspartio.

Nimen muita käyttöyhteyksiä 
 Laiskajaakko, laiska henkilö (alkujaan Jakob De la Gardiesta käytetty pilkkanimi)
 sarvijaakko, kovakuoriainen
 Jaakko, perunalajike
 Jaakko kulta (), tunnettu lastenlaulu
 Jaakon kylmä kivi.

Lähteet